K O R R A L D U S

Haapsalu,					                                  17. oktoober 2012 nr 606

Projekteerimistingimuste kinnitamine 
(Suur-Lossi tn 3, Haapsalu)

Läbi vaadanud Haapsalu Linnavalitsusele esitatud taotluse  projekteerimistingimuste saamiseks Haapsalus Suur-Lossi tn 3 kinnistul asuva elamu remondiks,  laiendamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Suur-Lossi tn 3 kinnistul asuva elamu remondi- ja laiendusprojekti projekteerimistingimused nr 26-12 (lisatud).
2.	Korraldus teha teatavaks Haahti OÜ-le (linda@haahti.ee)  korralduse (koos lisatud tingimustega) koopia saatmisega e-posti teel 
3.	Korraldus jõustub teatavakstegemisest.

Urmas Sukles   
Linnapea 				Erko Kalev
				Linnasekretär

                                                                                                              Lisa
                                                                               Haapsalu Linnavalitsuse 
                                                                                   17.10.2012.a. korraldusele nr 606

PROJEKTERIMITINGIMUSED nr 26-12
ELAMU REMONDI- ja LAIENDUSPROJEKTI KOOSTAMISEKS HOONESTATUD KINNISTULE.

ASUKOHT     Suur-Lossi tn 3, Haapsalu, Läänemaa
KINNISTU     
katastritunnus:                   18301:003:1270
pindala:                              1347 m2
omanik:                                OÜ Haahti

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: Suur-Lossi tn 3 kinnistul kehtiv detailplaneering puudub.
1.4	Katastriüksuse sihtostarve: elamumaa.
1.5	Kinnistul paiknevate ehitiste loetelu ehitisregistri andmetel: 
-	elamu (reg nr 105000555);
-	kuur (reg nr 105014899).

2.	Linnaehituslikud ja arhitektuursed nõuded projekteerimiseks
2.1	ÜLDIST: kavandatakse remontida elamu fassaadid, katus ja õuepoolsele katuseosale ehitada katusest välja ehitus koos rõduga.   
Kuna rekonstrueeritav elamu asub Haapsalu muinsuskaitseala kaitsevööndis, tuleb projekteerimisel lähtuda muinsuskaitseala põhimäärusest. 

2.2	HOONESTUSALA: olemasolev, käesolevate tingimustega elamu ega kuuri hoonestusala ei laiendata. Õuepoole võib projekteerida lahtise puitterrassi.
2.3	HOONE KAUGUS TÄNAVAPOOLSEST KRUNDIPIIRIST: elamu asub Suur-Lossi tänava äärsel kinnistu piiril. 
2.4	EHITISTE LUBATUD SUURIM KÕRGUS: elamu kõrgust ei muudeta. 
2.5	KORRUSTE ARV: elamu on põhikorrus + katusekorrus. 
2.6	KATUSETÜÜP: elamul säilib olemasolev viilkatus.
2.7	KATUSEKALLE: elamul säilib olemasoleva katuse räästanurk. 
2.8	KATUSEKATE: Olemasoleva plekist katusekatte asendamisel uue plekiga on esimene soovitatav valik traditsioonilises mõõdus tsinkpleki tahvlitest (71x142 cm tsinkpleki tahvlitest) käsitsi valtsituna paigaldatud katusekate), teine võimalus on kasutada tsingitud terasplekist nn pikka plekipaani. Korstnate remontimisel taastada korstnapitside profileering.
2.9	KATUSEST VÄLJAEHITUSED: õuepoole võib kavandada katusekorruse laienduse koos rõduga. Väljaaste katus madalakaldeline.
2.10	HARJAJOON/RÄÄSTAJOON: olemasoleva harja- ja räästajoon säilivad.  
2.11	AKNAD JA UKSED: olemasolevate akende asemele võib projekteerida uued puidust aknad, millel on algne klaasijaotus. Sisemine aken võib olla klaaspaketiga. Esifassaadil võib mitte kasutusel oleva halva kujundusega välisukse asendad aknaga (analoogse suuruse, kuju ja klaasijaotusega kui teised samal fassaadil olevad aknad).  Fassaadide soojustamisel tuleb aknad paigaldada välisseinaga samasse pinda. 
2.12	VÄLISVIIMISTLUS: elamu välisseinte välisviimistluseks on värvitud lai puitlaudis. Värvitoonide valik lahendada projektiga. Värvivalikus lähtuda ajastule iseloomulikest toonidest ja värvitüübist. 
2.13	HOONE TULEPÜSIVUSKLASS: TP3.
2.14	TULEOHUTUS: Tagada ehitise vastavus tuleohutusnõuetele.

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Muinsuskaitseamet, Lääne-Eesti  Päästekeskus. 

4.	Muud nõuded
4.1	Projekt peab vastama ehitusloa saamiseks ehitusprojektile esitatavatele 
       nõuetele (MKM 17.09.2010. a määrus nr 67). Projekti koosseisus peavad 
       sisalduma plaanid, vaated, lõiked mõõtkavas M 1:100, välisuksed, aknad, 
       akende piirlauad jt detailide joonised M 1: 20 või 1: 10.
4.2	Energiatõhususe miinimumnõudeid (MKM 20.12.2007 määrus nr 258) täita projektis ulatuses ja viisil, mis ei ole vastuolus Muinsuskaitseseadusega. 
4.3	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
4.4	Projekti koosseisus esitada asendiplaan mõõtkavas M 1:500. 
4.5	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. 
Käesolevad tingimused on kehtivad kahe aasta jooksul alates nende kinnitamisest.